સ્વચ્છ ભારત અભિયાન તો અમે બાળપણમાં જ શરૂ કરી દીધું હતું. આજના બાળકો ફાટેલો પતંગ અને દોરીનું ગુચ્ચ્મ ધાબા પરથી નીચે નાખી દે છે જ્યારે અમે એવું ક્યારેય નહોતા કરતા. અમે ફાટેલો પતંગ હોય તો પહેલા તો જ્યાં સુધી એને ભાત વડે સાંધી શકાય એવો હોય ત્યાં સુધી સાંધતા. પછી પણ સાવ ફાટી જાય એટલે એના કાગળનો ઉપયોગ પીલ્લું બનાવવા અથવા તો બીજા પતંગ પર એ કાગળ ચોટાડવા વાપરતા. તદઉપરાંત એની સળકડીમાંથી પણ તીર-કમાન બનાવીને મહિનાઓ સુધી રમતા. વળી ગુચ્ચમ તો ઉકેલવી જ પડે, દોરી તો ફેકાય જ નહિ ભલે ગુચ્ચમ ઉકેલતા ગાંઠોડીયા દોરી થઇ જાય તો એને પણ પિલ્લામાં લપેટી દેતા ટૂંકમાં કશું પણ નકામું જતું નહી અને ભૂલથી દોરીના ટુકડા રહી જાય તો એનાથી પણ “આઈ જાઓ પાઈ જાઓ ઘચ્ચર કાંડા લડાઈ જાઓ” એમ કહીને ઘચ્ચર કાંડા રમી લેતા.